Foto: KUN.UZ Andrey Miklyayev «Surxon» klubiga bosh murabbiy qilib tayinlandi. Bu haqda termizliklar matbuot xizmati xabar beradi. Eslatib o‘tamiz, mavsum boshida «Surxon»ga Ilhom Mo‘minjonov bosh murabbiy bo‘lgan edi. Ammo u O‘FA tomonidan 1 yilga diskvalifikatsiya qilingach, o‘rnini vaqtinchalik Anvar Soliyev egalladi. Miklyayev kelganidan so‘ng, u sport direktori lavozimiga o‘tkazildi. Andrey Miklyayev asli surxondaryolik bo‘lib, 2016-2018 yillarda Toshkentning «Lokomotiv» klubida bosh murabbiy va yordamchi murabbiy bo‘lib ishlagan, «PRO» murabbiylik litsenziyasiga ega. «Surxon» klubi o‘tgan mavsumda Pro-Liga A guruhida ishtirok etib, 4-o‘rinni egallagan edi.